שיחה:קבוצה קומפקטית

message: אני מבקש לנמק את השינוי שבוצע בערך, מכיוון שהוא כלל מחיקה (לא שכתוב) של חלק ממנו. אם לא יינתן נימוק, העריכה תשוחזר. גדי אלכסנדרוביץ' 11:36, 24 יולי 2006 (IDT)
replies: text: תן לי כמה דקות לחזור על מה שעשיתי, ואני אשתדל להסביר את עצמי.
replies: text: : המעבר מקבוצה למרחב גורם הרבה נזק. עוזי ו. 12:50, 24 יולי 2006 (IDT)
replies: text: :: אז ככה. כל קבוצה במרחב טופולוגי מהווה מרחב טופולוגי עם הטופולוגיה המושרה, ולכן אין טעם להתייחס בנפרד לקבוצות ומרחבים טופולוגיים. את העניין עם תכונת החיתוך הסופי ניסחתי בצורה יותר חדה (לדעתי) בהמשך. גם את השקילות בין שלוש ההגדרות ניסחתי בהמשך, אם כי לא הכנסתי את משפט בולציאנו ויירשטראס, ואולי יש טעם. שלמות מרחב מטרי קומפקטי מופיעה שוב בשלב מאוחר יותר ואין צורך לחזור על העניין פעמיים. כמו כן, הוספתי מספר טענות ומושגים.

text: ::עכשיו כשאני מסתכל על ההשוואה, שני הדברים היחידים שממש מחקתי הם ההתייחסות ל"קבוצות הקטנות", שהוא מושג תמוה ומאוד לא ברור, וההתייחסות למשפט בולציאנו ויירשטראס. את שני אלה אפשר להחזיר בקלות.--עמך ישראל 12:52, 24 יולי 2006 (IDT)
replies: text: :::דווקא משום שכל קבוצה היא מרחב טופולוגי, לא צריך להעמיס את המידע על "מרחב טופולוגי" כל הזמן (וגם להוסיף את הסימון X שלא ברור איך הוא תורם להבנה). כמה שפחות מידע מיותר - יותר טוב.

text: :::באופן כללי, השינויים שביצעת גם "חיסלו" חלק נכבד מהניסוחים ודרך ההצגה הקודמת, ולא ברור לי למה הנוכחית עדיפה (אם כי לא אני אשפוט). גדי אלכסנדרוביץ' 13:07, 24 יולי 2006 (IDT)
replies: text: ::::התייחסות לקבוצה יכולה לגרום לבלבול, שכן אין משמעות לדבר על קבוצה קומפקטית בלא טופולוגיה שמגדירה מהן הקבוצות הפתוחות. יתכן שהדבקות שלי בסימון X היא דבר אליו התרגלתי במהלך לימודי, אולם אני מוצא שזה נוח מבחינה תחבירית על מנת למנוע בלבול כשמשפטים נעשים ארוכים. אם הייתי יודע Latex הייתי מוסיף גם סימונים לכיסוי ולתת הכיסוי, שכן לדעתי זה מאפשר "ראייה" של הדברים בצורה יותר ברורה, וזה גם ברוח הדברים של ספרים וקורסים עליהם אני מסתמך (כמו Munkres).

text: ::::לגבי ההבדל בדרך ההצגה, אני מרגיש כי הדרך הנוכחית יותר חדה וברורה, והיא מסתמכת על הספר של Munkres, אולם אני כמובן בן אדם אחד. אולי אפשר להעלות את זה למשהו כמו הצבעה? אני עדיין לא סגור על איך דברים עובדים פה. --עמך ישראל 13:28, 24 יולי 2006 (IDT)
replies: text: :::::רצוי להיזהר ולא לכתוב כאן יותר מדי כמו ספר מתמטיקה. זו בכל זאת אמורה להיות אנציקלופדיה ולא ספר לימוד. כשאני קורא ערך בויקיפדיה, אני לא רוצה רק הגדרות "חדות וברורות" - אני רוצה גם לדעת מה המוטיבציה שמאחוריהן ואל מה הן מתקשרות.

text: :::::אני מעדיף להימנע מהצבעות ככל שניתן, מכיוון שהן עדות לכישלון מוחץ של השיטה הויקיפדית. אני מושך את ידי מהערך, ומשאיר אותו לשיפוט שאר הויקיפדים שעוסקים במתמטיקה, שיבחרו איזה מהניסוחים הם מעדיפים. גדי אלכסנדרוביץ' 13:35, 24 יולי 2006 (IDT)
replies: text: ::::::אין צורך להתייאש... אפשר להוסיף מוטיבציה בנוסף להגדרות החדות, זה לא סותר. --עמך ישראל 13:39, 24 יולי 2006 (IDT)
replies: text: :::::::זה היה קיים קודם, ונמחק. לדעתי מי שבוחר לערוך את הערך לוקח על עצמו את האחריות לא להרוס את מה שהיה לפניו. לשפר, ולא לעצב מחדש. גדי אלכסנדרוביץ' 13:49, 24 יולי 2006 (IDT)
replies: text: ::::::::אני אשתדל, אם כי אני מוכרח להודות שהמוטיבציה כפי שהייתה מוצגת קודם לא הייתה מובנת לי לחלוטין. --עמך ישראל 13:56, 24 יולי 2006 (IDT)
thread_title: השינוי שבוצע בערך

message: במקומות רבים בטופולוגיה ובאלגברה (למשל בסכמות) נוהגים לקרוא לתכונת תת הכיסוי הסופי קוואזי קומפקטיות ובשביל קומפקטיות לדרוש מהמרחב להיות T2. אולי כדאי לציין זאת.YuvalKnoll - שיחה 09:32, 10 בינואר 2019 (IST)
thread_title: קומפקטיות לעומת קאווזי קומפקטיות

message: בערך מדברים על קבוצות פתוחות. אני מכיר את זה לקבוצות סגורות דווקא, ועד כמה שאני מבין התכונה לא מתקיימת לקבוצות פתוחות. למשל, במרחב הקומפקטי \ [0,1] קחו את האוסף \ \left\{(0,\frac{1}{n})|n\in\mathbb{N}\right\}. גדי אלכסנדרוביץ' 22:09, 6 בפברואר 2008 (IST)
replies: text: שלום גדי. זוהי כנראה טעות. אבינעם 23:59, 6 בפברואר 2008 (IST)

text: זאת אכן הייתה טעות. תיקנתי. לירן (שיחה,תרומות) 00:01, 7 בפברואר 2008 (IST)
thread_title:  תכונת החיתוכים הסופיים 

message: היי, 
כרגע יש באג בערך וכתוב בכל מני מקומות באדום:"עיבוד הנוסחה נכשל (התוכנה לא הצליחה לכתוב או ליצור את ספריית הפלט של המתמטיקה): Guysoft - שיחה 14:50, 13 ביולי 2009 (IDT)
replies: text: זו בעיית דפדפן. נסה לרענן אותו. עוזי ו. - שיחה 18:31, 13 ביולי 2009 (IDT)
thread_title:  יש באג בערך 

message: המושג מופיע בערך, אבל אין שום הסבר לגבי המשמעות שלו TFighterPilot - שיחה 14:42, 29 בינואר 2010 (IST)
replies: text: זהו תת-כיסוי שהוא סופי (כקבוצה). עוזי ו. - שיחה 15:39, 29 בינואר 2010 (IST)
thread_title:  תת כיסוי סופי 

message: היי,
בפסקה העוסקת בהיסטוריה של המושג כתוב בשורה השנייה בערך על משפט בולצאנו ויירשטראס, ואז מוסבר מה הוא, ומוסבר בעצם המשפט הראשון של ויירשטראס!! אני לא יודע למי מהמשפטים הכוונה, כך שאיני יכול לתקן, אבל אני ממליץ לתקן זאת. 46.19.85.4 08:54, 26 בינואר 2014 (IST)
replies: text: תיקנתי. עוזי ו. - שיחה 10:44, 26 בינואר 2014 (IST)
thread_title:  משפט בולצאנו ויירשטראס